Et undervandskamera blev pludselig interessant for det, som det var i færd med at undersøge

Den naturlige fødekæde sørger som regel for, at det er sjældent, at jægeren bliver den jagede.

Når der kommer menneskelig indblanding i det regnestykke, er det dog ikke sikkert, at det holder.

Det måtte et hold forskere fra Woods Hole Oceanographic Institute sande, da de i 2013 havde sendt et torpedo-formet undervandskamera af sted for at studere hajer ved Mexicos vestkyst. Det skriver Discovery News.

Kameraet - som meget passende hedder SharkCam - bidrager til at give nogle af de mest detaljerede nærbilleder af hajer nogensinde. Derudover er det spækket med udstyr, der via blandt andet et navigationssystem skal give helt unikke informationer om hajer.

Ved ekspeditionen i 2013 var det dog ikke kun kameraet, der undersøgte hajen, da det på 90 meters dybde pludselig kom i lidt tættere nærkontakt med en hvidhaj end forventet.

Se videoen over artiklen for at se, hvordan hajen tog imod besøget fra kameraet.

Videoklippet stammer fra Discoverys 'Shark Week', som starter igen på den danske Discovery Channel mandag 18. august.